Ljubljana, 12. marec 2018

**ZAPISNIK**

**13. seje UPRAVNEGA ODBORA (UO) Sekcije refleksoterapevtov (RFT), ki je potekala 7. marca 2018 ob 15.00 uri na GZS, Dimičeva 13, Ljubljana, v steklenjaku v četrtem nadstropju, na GZS Dimičeva 13, Ljubljana**

**Prisotni:**

**Člani UO Sekcije refleksoterapevtov:** Nada Tomazin Dokl, Pavla Zupančič, Mojca Boh

**Sklep št. 1:**

**Ugotovi se, da je UO sklepčen.**

**DNEVNI RED:**

1. *Pregled zapisnika 12. seje in realizacija sklepov*
2. *Razprava o statusu refleksoterapije, delovanje sekcije*
3. *RiEN AGM in Konferenca*
4. *Dopis CPI glede NPK refleksoterapevt/ka*
5. *Program sejma MEDICAL 2018*
6. *Razno*

**Ad 1: Pregled zapisnika 12. Seje UO, pripombe in realizacija sklepov**

**Sklep št. 2:**

**Sprejme se zapisnik 12. seje UO SRFT z dne 7.marca 2018 s tem, da se nerealizirane sklepe 11.in 12.seje sprovede v skladu s pripombami.**

**Ad 2: Razprava o statusu refleksoterapije, delovanje sekcije**

**Ministrstvo za zdravje** je dne 20.12.2017 v Uradnem listu RS, št. 74/2017 objavilo Pravilnik o spremembah Pravilnika o opredelitvi zdravilskih sistemov in zdravilskih metod ter o postopku evidentiranja, priznavanja in nadzora zdravilskih sistemov in zdravilskih metod, ki se uvajajo v zdravilsko dejavnost, v katerem so bile določene zdravilske metode črtane.

Med črtane metode spada tudi refleksoterapija.

Glede na novo nastalo stanje, je odgovor MZ, da za opravljanje refleksoterapije ni mogoče in ni potrebno pridobiti prve licence. Deregulacija poklica ustvarja novo stanje neurejenosti, ko lahko dela vsak vse. Komu je zdaj mar potrošnik oziroma uporabnik terapije?

Naš načrt za naprej bi moral vsebovati aktivnosti za zaščito refleksoterapije in povdarjati pomen pridobljenega certifikata. Povezave s CPI, Ministrstvom za delo in RIC-em morajo biti naša prioriteta.

Kako naprej kot sekcija?

Naš trud 20 let, da bi zadeve uredili na ustreznih nivojih je bil Sizifovo delo...?!

Po eni strani so refleksoterapevti prestrašeni zaradi inšpekcijskih groženj preko MZ, po drugi strani se ne bi združevali, ker »itak ni nobenega rezultata« in še visoka članarina.

Po drugi strani pa smo deležni opozoril direktorice Kožarjeve, da smo prekoračili kritično maso in da nujno poskrbimo še vsaj za enega člana, da nas bo 8, kar je formalno-pravni pogoj za delovanje.

Sestanek z direktorico o nadaljnem delovanju sekcije in možnostih koriščenja storitev PTZ je potekal v smislu reševanja osnovnih tehničnih napotkov in razporeditev obveznosti.

Glede sprememb zakonodaje in s tem statusa refleksoterapije, smo prejeli pismo g. Košoroka o potrebnih spremembah POKLICNEGA STANDARDA in KATALOGA znanj in spretnosti za NPK refleksoterapevt/ka. Združimo razpravo s točko Ad4/ in se odločimo kontaktirati CPI za sestanek oziroma prisotnost na našem Upravnem odboru na naslednji seji.

Obenem je potekal pogovor z g.Deklevo o novo nastalem problemu glede statusa refleksoterapevtov. Opozoril je na možnosti, ki jih nudi zakonodaja o rešitvi metode. V kontaktu z direktorico Kožarjevo in predsednikom UO PTZ, g.Lotričem, je bilo rečeno, da se na seji UO PTZ v marcu mesecu te možnosti in rešitve predstavijo.

Ponovimo

**Sklep št.3:**

**UO sprejme sklep, da se na spletni strani sekcije objavi informacija glede sprejema Pravilnika o spremembah Pravilnika o opredelitvi zdravilskih sistemov in zdravilskih metod ter o postopku evidentiranja, priznavanja in nadzora zdravilskih sistemov in zdravilskih metod, ki se uvajajo v zdravilsko dejavnost, v katerem so bile določene zdravilske metode črtane. Črtana je med drugim tudi refleksoterapija.**

**Reflekosterapija se sedaj uvršča pod SKD 96.040 – Dejavnost za nego telesa.**

**Iz tega sledi, da se refleksoterapija mora izvajati v skladu s Pravilnikom o minimalnih sanitarno zdravstvenih pogojih za opravljanje dejavnosti higienske nege in drugih podobnih dejavnosti (Ur. List RS št. 104/09 in 17/11).**

**Sklep št.4:**

**Povabimo g.Košoroka na naslednjo sejo UO sekcije in izvedemo potrebne korake, ki jih zahteva zakonodaja.**

**Ad 3/: RiEN AGM in Konferenca na Portugalskem**

**Sklep št.5:**

**Pripravi se dopis za AGM RiEN, v katerem razložimo stanje refleksoterapije v Sloveniji zaradi spremembe zakonodaje o zdravilstvu.**

**Oddamo volilni glas glede Statuta RiEN-a in drugih vprašanj predsedstva.**

**Pošljemo opravičilo, ker tokrat ne bo predstavnika sekcije na AGM (generalni letni sestanek). Na konferenco gre vsak v lastni režiji in stroška ne pokriva sekcija.**

**Ad 5: Program sejma MEDICAL 2018Gornja Radgona**

**Sklep št.6:**

**UO sprejme sklep, da se ge Vesni Dajčman pošlje program in izbrane termine za nastop na sejmu Medical v Gornji Radgoni. Na razstavnem prostoru in na malem odru po programu nastopata članici sekcije Pavla Zupančič in Nada Tomazin Dokl.**

**Ad 6: Razno**

Terminološki slovar trenutno miruje, nadaljevanje v jeseni.

Seja je bila zaključena ob 16.33h.

Naslednja seja bo predvidoma v sredo, 16.05.2018 ob 14.00 uri.

Zapisala: Predsednica sekcije RFT:

Nada Tomazin Dokl, l.r. Nada Tomazin Dokl